Sòma d'aj

La sòma d'aj a l'é un mangé tradissional piemontèis fàit ën onzend d'aj ël pan. Dle vire a l'é stàit ciamà bagna càuda da camp për sotliniene tant soa praticità 'd preparassion che sò esse na marca tìpica dël Piemont.

Ingredient për doe përson-e:
na mesa testa d'aj;
na grissa ëd pan;
un pòch d'euli d'uliva bon (sòn nen tuti a lo buto);
na pëssià 'd sal.

Ciapé na grissa (ò grissia) ëd pan, an preferensa në stirà opura na mica "paisan-a", an bele manere un pan con la crosta motobin grotolùa.
Polidé na mesa testa d'aj, e gavene 'na sola fisca:
pocié la fisca andrinta l'euli d'uliva e sfërtela con ghëddo ansima la crosta dël pan.
Se a fa piasì, gionté d'euli d'uliva, ansima a la crosta, a la fin ëd la sfërtada. Dle vire i peule gionté n'anciova.
Compagné ël prim mordon con un bicel ëd vin nèir, aussand ël di mamlin come al pi bon dij disné da re.

Atension: se al pòst ëd doi i seve vàire përson-e, alora a ven a taj ëd fitiné ël pan prima dël servissi, an manera ch'a fassa pi belfé a ciapelo.

Categorìa:Mangé a la piemontèisa